95/392/EY: Komission päätös, tehty 26 päivänä syyskuuta 1995, Meksikossa esiintyvää astumatautia koskevista suojatoimenpiteistä (ETA:n kannalta merkityksellinen teksti)



Virallinen lehti nro L 234 , 03/10/1995 s. 0044 - 0044



KOMISSION PÄÄTÖS, tehty 26 päivänä syyskuuta 1995, Meksikossa esiintyvää astumatautia koskevista suojatoimenpiteistä (ETA:n kannalta merkityksellinen teksti) (95/392/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkäritarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna komission päätöksellä 95/157/EY (2), ja erityisesti sen 18 artiklan, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (3), sellaisena kuin se on viimeksi muutettuna direktiivillä 92/36/ETY (4), ja erityisesti sen 12 artiklan, sekä katsoo, että astumataudin esiintyminen Meksikossa on vahvistettu, astumataudin puhkeaminen Meksikossa muodostaa vakavan uhkan jäsenvaltioiden hevoseläimille, ottaen huomioon niiden liikkuvuuden, tämän vuoksi on tarpeen kieltää rekisteröityjen hevosten takaisintuonti väliaikaisen maastaviennin jälkeen, väliaikainen maahantuonti ja hevoseläinten tuonti Meksikosta, serologisten testien sekä Meksikon viranomaisten saamien tulosten perusteella, on syytä sallia tietyin edellytyksin rekisteröityjen hevosten takaisintuonti väliaikaisen maastaviennin jälkeen Monterreyn suurkaupunkialueelta (Meksiko) sekä rekisteröityjen hevosten väliaikainen tuonti Meksikosta kyseiseltä suurkaupunkialueelta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä rekisteröityjen hevosten väliaikainen maahantuonti, rekisteröityjen hevosten takaisintuonti väliaikaisen maastaviennin jälkeen ja hevoseläinten tuonti Meksikosta. 2 artikla 1. Jäsenvaltioiden on kuitenkin sallittava - rekisteröityjen hevosten jälleentuonti tilapäisen maastaviennin jälkeen Monterreyn suurkaupunkialueelta, - rekisteröityjen hevosten väliaikainen tuonti Monterreyn suurkaupunkialueelta Meksikon toimivaltaisten eläinlääkintäviranomaisten allekirjoittamalla ylimääräisellä todistuksella. 2. Edellä 1 kohdan 2 alakohdassa määrätyssä todistuksessa on oltava vakuutus siitä, että kyseisille hevoseläimille on tehty komplementinsitoutumisreaktiotesti astumataudin toteamiseksi ............ (5) kuljetusta edeltävän kymmenen päivän aikana ja että tulos on negatiivinen laimennussuhteella 1/10. 3 artikla Jäsenvaltioiden on muutettava Meksikoa koskevat toimenpiteet tämän päätöksen mukaisiksi. Niiden on ilmoitettava siitä komissiolle. 4 artikla Tämä päätös on osoitettu kaikille jäsenvaltioille. Tehty Brysselissä 26 päivänä syyskuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56 (2) EYVL N:o L 103, 6.5.1995, s. 40 (3) EYVL N:o L 224, 18.8.1990, s. 42 (4) EYVL N:o L 157, 10.6.1992, s. 28 (5) päivämäärä